**Daikin Europe pošilja v prodajo svojo doslej najučinkovitejšo rešitev po principu "vse-v-enem" za ogrevanje doma in gretje gospodinjske vode**

**Daikin Europe predstavlja svojo doslej najbolj kompaktno "vse-v-enem" rešitev:   
novi Daikinov Altherma nizko temperaturni (LT) monoblok sistem, ki obljublja** **izjemno učinkovitost in zanesljivost ob občutno nižjih obratovalnih stroških.**

Zdaj 16% lažji in za 17% manjši, z znatno manj potrebnega ožičenja in z novo zaščito pred ekstremnimi vremenskimi vplivi, je novi Daikinov Altherma LT monoblok sistem najbolj kompaktna in energijsko varčna rešitev toplotne črpalke na tržišču danes.

Monoblok, na razpolago z zmogljivostma 5 kW in 7 kW, zagotavlja temperature pretoka do 55°C z na tržišču vodilnim količnikom COP, ki je blizu 5 (pri A7/W35) - najvišja energijska učinkovitost kateregakoli sistema te vrste. Novi monoblok sistem, s svojo skoraj pavšalno zmogljivostjo v vseh okoliščinah, se odlikuje po razširjenem modulacijskem obsegu, ki je zmožen zelo učinkovito izpolnjevati širok razpon zahtev po toploti in lahko zato večino leta deluje z delno obremenitvijo.

**Rešitev vse-v-enem**

Novi Daikinov Altherma LT monoblok, popolna toplotna črpalka za monterje, ki so novinci na področju toplotnih črpalk, ne zahteva nobenega rokovanja s hladilnim sredstvom in deluje preprosto "kot iz škatlice". Ker vsebuje popolnoma zaprt krogotok hladilnega sredstva in zahteva samo priključke za vodo, lahko novo Daikinovo Altherma LT monoblok toplotno črpalko vgradi vsak monter toplotnih sistemov brez potrebe po specializirani usposobljenosti za ravnanje z F-plini.

Novi monoblok sistem, s samo eno zunanjo enoto z vgrajeno vso ključno hidravliko in poenostavljenim ožičenjem, bo zagotovo priljubljen tako pri novih kot izkušenih monterjih toplotnih črpalk. Sistem zmanjšuje nevarnost napak, poenostavi oblikovanje cene projekta in ne skriva nobenih dodatnih stroškov, kot so posebne ekspanzijske posode ali zaporni ventili, ki lahko zvišajo ceno montaže.

**Dosledna učinkovitost**

Sistem zdaj zagotavlja višjo zmogljivost pri nižjih temperaturah okolice kot predhodni model, z manj kot 10% padca zmogljivosti ogrevanja pri -2°C, kar pripomore k pravilni izbiri toplotne črpalke. S funkcijami zaščite pred ekstremnimi vremenskimi pogoji, ki zagotavljajo zanesljivost delovanja in zmogljivosti vse do -25°C, omogoča lastnikom hiš nov monoblok sistem dosledno ogrevanje in proizvodnjo tople vode skozi vse leto in zmanjšuje nevarnost izpadov zaradi vzdrževanja v hladnem vremenu.

**Prostorsko varčen dizajn**

Kompaktna oblika (v 735 x š 1085 x g 360mm) Daikinovega Altherma LT monoblok sistema je bila zasnovana z namenom, da zadovolji potrebe manjših hiš in prostorov, kjer je prostor omejen. Nov Daikinov Altherma LT monoblok sistem, majhen in lahek (85 kg) za lažje rokovanje, omogoča še celo več svobode pri montaži, saj ga je možno montirati skoraj povsod, pod okenskimi policami in v najmanjše od vrtov. Sistem je s svojim zagotavljanjem stroškovno varčne rešitve za novogradnje, brez potreb po poseganju v razporeditev interjerja, primeren tudi za naknadne vgradnje v obstoječe domove z višjimi toplotnimi izgubami, zato ponuja učinkovito rešitev zamenjave s ciljem znižanja obratovalnih stroškov za najemnike in zasebne lastnike hiš.

**Več svobode in brezskrbnosti**

Nova sodobna oblika ohišja in bela zaključna barva bosta všeč lastnikom domov, izbirni rezervni grelnik pa bo z zagotavljanjem neprekinjenega delovanja ob vsakem času še dodal k brezskrbnosti in dušnemu miru kupcev. Sistem je opremljen z novim osvetljenim besedilnim krmilnikom, ki je enostaven za uporabo.

Novi izbirni poenostavljeni krmilnik, namenjen gospodarju stavbe, za nadzorovanje sobne temperature in ponovnega segrevanja tople vode je posebej zasnovan za uporabo v solidarnostnih stanovanjih, saj zahteva minimalno poučevanje uporabnika, zato je sistem enostaven za uporabo in zahteva manj vzdrževalnih posegov monterja.

**Daikin Altherma LT monobloc – pametna izbira**

S predstavitvijo novega Daikin Altherma LT monobloc sistema Daikin nadaljuje svojo vodilno vlogo na področju učinkovitega delovanja in inovativnega dizajna za zadovoljevanje potreb zasebnih razvijalcev, ponudnikov solidarnostnih stanovanj in monterjev – vse v enem.

[**www.daikin.eu**](http://www.daikin.eu/)

>Ends

**O Daikin Europe N.V.**

Daikin Europe N.V. je družba v popolni lasti Daikin Industries Limited in eden največjih evropskih proizvajalcev klimatskih naprav, sistemov za ogrevanje in opreme za hlajenje s približno 5500 zaposlenimi po vsej Evropi in pomembnejšimi proizvodnimi obrati s sedeži v Belgiji, Republiki Češki, Nemčiji, Italiji, Turčiji in Veliki Britaniji

Podjetje Daikin je po vsem svetu znano po svojem pionirskem pristopu do razvoja izdelkov in nenadkriljivi kakovosti ter vsestranskosti svojih integriranih rešitev. Z več kot 90 letnimi izkušnjami na področju snovanja in proizvodnje tehnologij ogrevanja in hlajenja zavzema Daikin vodilno mesto na tržišču tehnologije toplotnih črpalk.